ประชาชนตื่นตัวยื่นภาษี ภ.ง.ด.90 ภ.ง.ด.91 เพิ่มขึ้น
นางสมหมาย ศิริอุดมเศรษฐ โฆษกกรมสรรพากร กล่าวถึงการยื่นแบบแสดงรายการภาษีเงินได้บุคคลธรรมดา ภ.ง.ด.90 ภ.ง.ด.91 ประจำปีภาษี 2564 ว่า ขณะนี้ยังเปิดให้บุคคลธรรมดา ที่มีรายได้ถึงเกณฑ์ถือเป็นหน้าที่ที่ต้องยื่นแบบแสดงภาษีเงินได้แม้จะไม่มีภาษีต้องชำระ โดยเกณฑ์สำหรับบุคคลธรรมดาที่ได้รับเงินเดือน กรณีโสด มีเงินได้เกิน 120,000 บาทต่อปี กรณีสมรส มีรายได้ตั้งแต่ 220,000 บาทต่อปี ต้องยื่นแบบ ภ.ง.ด.90 ภ.ง.ด.91 สำหรับผู้ที่มีรายได้อื่นๆ เช่น ค่าเช่า อาชีพอิสระ ขายของ กรณีโสด มีเงินได้ 60,000 บาทต่อปีขึ้นไป มีหน้าที่ต้องยื่นแบบ กรณีสมรส มีรายได้ 120,000 บาทต่อปี มีหน้าที่ต้องยื่นแบบ และสำหรับคนที่ไปรับจ้างทำงานใดแล้วถูกหักภาษี ณ ที่จ่าย 3% ไว้ก็สามารถคืนขอคืนภาษีส่วนนี้ได้ สำหรับภาพรวมปีภาษี 2564 นี้ มีการตื่นตัวยื่นแบบเข้ามามากใกล้เคียงกับปีก่อน แต่ยอดภาษีที่ชำระเข้ามาสูงกว่าเมื่อเทียบกับปีที่แล้ว ขอเชิญชวนประชาชนผู้มีรายได้ถึงเกณฑ์ที่กำหนด ทำหน้าที่ยื่นแบบแสดงรายการภาษีเงินได้บุคคลธรรมดา ภ.ง.ด.90 ภ.ง.ด.91 ประจำปีภาษี 2564 ง่ายๆ ผ่านออนไลน์ กรมสรรพากร www.rd.go.th และสามารถตรวจสถานะของตนเองได้ 24 ชม. กรณีขอคืนภาษี